ดิฉันได้ทานยาคุมฉุกเฉินไปเมื่อวันที่ 24 พ.ค จนถึงปัจจุบันยังไม่มีเลือดประจำเดือนจากการทานยาคุมฉุกเฉินเลยคะ ผ่านมา9 วันแล้วคะ อยากทราบว่าพอจะมีสิทธิตั้งครรภ์ไหมคะ ( ทานยาคุมฉุกเฉิน ภายในวันที่มี เพศสัมพันธ์ ) ช่วงนี้ก็ไม่สบายละมีหน้ามืด เหนื่อยมากๆด้วยคะ
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%และหลังจากทานยาคุมฉุกเฉินไป บางรายอาจมีเลือดออกได้หลังจากทานยาไปประมาณ 1 สัปดาห์ ซึ่งถือเป็นเลือดที่เกิดจากผลข้างเคียงจากยา ไม่ใช่เลือดประจำเดือน แต่บางรายอาจไม่มีเลือดออกก็ได้ ซึ่งการไม่มีเลือดออก ไม่ได้หมายความว่าจะต้องเกิดการตั้งครรภ์ขึ้นแต่อย่างใด ส่วนประจำเดือนจริงๆ นั้น มักมาในช่วงเวลาเดิม หรืออาจมาช้ากว่ากำหนดก็ได้ส่วนอาการไม่สบาย หน้ามืด และเหนื่อยนั้น หากร่างกายกำลังมีไข้ เช่น เป็นไข้หวัดอยู่ ย่อมทำให้เกิดอาการหน้ามืดและเหนื่อยได้ หรืออาจเกิดจากมีความเครียด นอนพักผ่อนไม่เพียงพอ อดอาหาร มีภาวะโลหิตจาง เป็นต้นการที่จะทราบว่าจะตั้งครรภ์หรือไม่ ต้องรอดูประจำเดือนจริงๆ ว่าจะมาหรือไม่ค่ะ